10 Kupwa Abimeleke, kwataluka Tola mwanā Pua, mwanā Dodo, mwana-mulume wa Isakala, kupandija Isalela.+ Wadi ushikata mu Shamilu mu ntanda ya ngulu ya Efelaimi.2 Watyibīle Isalela mambo mu myaka 23. Kupwa wafwa wajīkwa mu Shamilu.3 Kupwa aye kwataluka Yaila mwine Ngileade, nandi watyibīle Isalela mambo mu myaka 22.4 Wadi na bana bana-balume 30 badi bakanda pa bampunda 30, kadi badi na bibundi 30 bikitwa ne dyalelo bu Havote-Yaila;+ bidi mu ntanda ya Ngileade.5 Kupwa papo Yaila wafwa wajīkwa mu Kamone.6 Bene Isalela balonga monka bibi ku meso a Yehova,+ kadi bashilula kwingidila Babāla,+ bankishi ba Ashetolete, baleza ba Alami,* baleza ba Shidona, baleza ba Moabu,+ baleza ba bene Amone,+ ne baleza ba bene Fidishitia.+ Baleka Yehova, kadi kebamwingidilepo.7 Penepa bulobo bwa Yehova bwaakila Isalela, webapoteja mu makasa a bene Fidishitia ne a bene Amone.+8 Ebiya bapondakanya ne kumwesha bene Isalela malwa bya mwiko mu mwine mwaka’wa—bamwesha bene Isalela bonso malwa mu myaka 18 bobwa bukila bwa Yodano bwadi ntanda ya bene Amole mu Ngileade.9 Bene Amone nabo badi batyibuluka Yodano mwanda wa kulwa na Yuda, ne Benjemani, ne njibo ya Efelaimi; Isalela waikala mu tusua tukatampe.10 Kupwa bene Isalela baabija Yehova+ amba: “Tubakupi mambo, mwanda tubaleka Leza wetu ketwingidila’ko Babāla.”+11 Ino Yehova wanena bene Isalela amba: “Mwene nemupandije mu Edipito+ ne ku bene Amole,+ ku bene Amone, ku bene Fidishitia,+12 ku bene Shidona, kudi Amaleke, ne kudi Midyana pobadi bemumwesha malwa? Pomwandidile, nemupandije mu makasa abo.13 Ino banwe mwaundeka kemwingidila’ko baleza bangi.+ O mwanda nkisapo kwimupandija monka.+14 Endai ku baleza bomwatongele, mwibabije.+ Bemupandije mu kitatyi kyenu kya tusua.”+15 Ino bene Isalela banena Yehova amba: “Tubapi mambo. Witulonge byonso byomona bu biyampe ku meso obe. Ino tubakwisāshila, abe witupandije’tu mu dino difuku.”16 Penepo batalula baleza ba kungi mu bukata mwabo kebengidila Yehova,+ nandi kabwenyepo kadi kutala bitupu* masusu a Isalela.+17 Mwenda mafuku bene Amone+ baitwa kwikongela pamo, batūla nkambi mu Ngileade. Penepo bene Isalela nabo bekongela pamo, batūla nkambi mu Mizipa.18 Bantu ne bamfumu ba Ngileade kebenena abo bene na bene amba: “I ani usa kubadikila kumeso mu bulwi bwa na bene Amone?+ Nabya ekale mfumu pa bekadi bonso ba Ngileade.”
bem_Latn